text: Gindrama nga Pagbasa sa Biblia
text: #000005
text: Natalupangdan Ka Bala sang Dios?
text: #000010
text: BINAGBINAGA: Kon gintuga sang Dios ining komplikado nga desinyo para maatipan gid sang iloy ang iya lapsag, indi bala nga maathag nga nabalaka gid sia sa aton, kay “mga anak kita sang Dios”?—Binuhatan 17:29.
text: #000014
text: Si Jesucristo, nga mas nakakilala gid sa Manunuga, nagsiling: “Indi bala ang duha ka maya ginabaligya sa isa ka sensilyo nga diutay sing balor? Apang, wala sing isa sa ila nga mahulog sa duta nga indi mahibaluan sang inyo Amay. Bisan ang buhok sa inyo ulo naisip niya tanan. Gani, indi kamo magkahadlok, mas importante pa kamo sangsa madamo nga maya.”—Mateo 10:29-31.
text: #000015
text: Ang Dios nagaulikid gid kag nagakabalaka sa aton
text: #000017
text: “Makita sang mga mata ni Jehova ang tanan nga lugar, ginatan-aw niya ang malain kag ang maayo.”—HULUBATON 15:3.
  “Ang mga mata ni Jehova nagatulok sa mga matarong, kag ang iya mga dulunggan nagapamati sa ila pagpangayo sing bulig.”—SALMO 34:15.
  “Magakalipay gid ako sa imo mainunungon nga gugma, kay nakita mo ang akon kalisdanan; nahibaluan mo ang akon tuman nga kasakit.”—SALMO 31:7.
text: #000019
text: “Ang mga mata ni Jehova nagatulok sa mga matarong, kag ang iya mga dulunggan nagapamati sa ila pagpangayo sing bulig.”—SALMO 34:15.
text: #000021
text: “Magakalipay gid ako sa imo mainunungon nga gugma, kay nakita mo ang akon kalisdanan; nahibaluan mo ang akon tuman nga kasakit.”—SALMO 31:7.
text: #000022
text: May epekto bala sa aton kon mahibaluan naton nga ang Dios nagaulikid gid kag nagakabalaka sa aton? Huo, suno kay Hannah, * nga taga-England:
text: #000023
text: “Madamo nga beses nga nagbatyag ako nga indi ako palangga ni Jehova kag wala niya ginasabat ang akon mga pangamuyo. Abi ko kulang ako sing pagtuo sa iya. Pamatyag ko ginasilutan ako ukon wala ginasapak kay indi ako importante. Pamatyag ko wala nagaulikid ang Dios sa akon.”
text: #000024
text: Pero wala na ginaduhaduhaan ni Hannah ang atension kag pagpalangga ni Jehova. Ngaa? “Amat-amat lang ini nga natabo,” paathag niya. “Nadumduman ko ang isa ka pamulongpulong pila ka tuig na ang nagligad parte sa halad ni Jesus kag nagpahulag gid ini sa akon, kay ginbuligan ako sini nga indi magduhaduha sa gugma ni Jehova. Kag kon ginasabat gani ang akon mga pangamuyo, nagahibi ako, kay narealisar ko nga palangga gali ako ni Jehova. Bangod man sa pagtuon sa Biblia kag pagtambong sa Cristianong mga miting, mas nakilala ko si Jehova, ang iya personalidad, kag ang iya ginabatyag sa aton. Nangin maathag gid sa akon ang pagsakdag kag pagpalangga ni Jehova sa aton tanan kag gusto gid niya nga atipanon ang kada isa sa aton.”
text: #000025
text: Makapalig-on gid ang ginsiling ni Hannah. Pero paano naton masiguro nga nahangpan kita sang Dios kag nahibaluan niya ang aton ginabatyag? Sabton ini sa masunod nga artikulo.
text: #000026
text: Nahangpan Ka Bala sang Dios?
text: #000030
text: Ang Dios lamang ang nakahibalo kag nakahangop sang aton mga gene kag sang tanan nga hitabo sa aton kabuhi gani nahangpan gid Niya ang tanan sa aton.
text: #000031
text: Ngaa gintawag Sia nga “Dios nga nagatan-aw”?
text: #000034
text: Nagaulikid Bala ang Dios sa Imo?
text: #000036